Fuktskjoldedderkopp

Fuktskjoldedderkopp (Ceratinella brevipes) er en av edderkoppene i gruppen mattevevere og dvergedderkopper (Linyphiidae).

Utseende  
Fuktskjoldedderkopp er en liten (kroppslengde ca. 1,5-2 millimeter), tettbygd og kortbeint, mørk gråaktig edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Hannens bakkropp har en hard ryggplate (scutum) som dekker hele oversiden. Begge kjønn har fire, ofte rødlige, groper på ryggsiden. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd, det er imidlertid ingen andre vanlige norske edderkoppen som ligner sterkt på denne knøttlille, kompakte arten.

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Ceratinella (tysk)

Eksterne lenker 
 
 Dvergedderkopper – edderkopper.net (norsk)

Mattevevere og dvergedderkopper